MontespanFigarol 4 - U.E. Bossòst 2    Dempús de cinc sasons que joguen ena nòsta categoria, continuam en tot pèrder en aguest desplaçament que degut ath terren de jòc e ara intensitat deth rivau, tostemp se mos hè un partit fòrça difícil.  Ena prumèra mietat, eth Montespan artenhèc eth prumèr gol ath quart d'ora ; eth jogador Peres marcaue eth 1-0. Era U.E. Bossòst poguèc arténher er empat en un gran shut de Liaño que toquèc ena barra. Lèu deth descans, en ua fauta de luenh, Watel sense cap oposicion, remataue de cap e marcaue eth  2-0, resultat damb eth que s'arribaue ath descans.  Ena dusaua mietat, iniciatiua per part nòsta e eth Montespan jogant ara contra. Ena menuta 60´, Belarbi en jogada de contraatac marcaue eth 3-0. As 5 menutes reduíem era diferéncia en un penalty hèt a Monchi e que Felipe marcaue eth 3-1. Semblaue que podíem apropar-mos en marcador, mès en ua auta fauta de luenh Dutto tot solet marcaue eth 4-1. Ena menuta 80´ Felipe en un shut des de laguens der àrea marcaue eth 4-2, resultat que serie eth definitiu.  Derròta justa, non sabèrem estar en partit e ara, a pensar en pròplèu partit. Queden 7 jornades e encara ei tot per decidir e ei important d' assegurar es punts des partits de casa.  Eth pròplèu partit jogam en Bossòst contra eth Valentine , dissabte 27 de març tàs 20 :00 ores.    Ent.MontespanFigarol : Passament, Bresquignan, Belarbi, Babalet, Garros, Peres, Lafforgue, Ricardo Costa, Dutto, Watel Dutheil. Remplaçants: Cedric, Mauze, Verge.  Tarjetes auriòles: Belarbi(12'), Mauze  (40')  Trainer: Laplagne J. Michel.      U.E. Bossòst : Marcos, Alex, Miguel, Marc, Felipe, Javi , Liaño, Ignasi, Ruben ( 60' Monchi), Sergio e Pèir.  Tarjetes auriòles: Miguel (40'), Alex (78').  Trainer: Jordi.    Gols : 1-0 Peres (15'), 2-0 Watel (42'), 3-0 Belarbi (60'), 3-1 Felipe (p. 65'), 4-1 Dutto (75'), 4-2 Felipe (80')..  Arbitre : Cunha Philippe.